https://www.marica.bg/lajfstajl/saksofonistat-na-rey-charlz-otnovo-gostuva-v-note-di-vino Marica.bg
За трета поредна година, Крейг Бейли - саксофонистът и дългогодишен ръководител на оркестъра на Рей Чарлз, ще зарадва ценителите на джаз музиката в ресторант „Note Di Vino“. В задушевна атмосфера, гостите на ресторанта ще се насладят от една ръка разстояние, на едни от най-големите хитове на легендата Рей Чарлз. На сцената, заедно с Крейг Бейли ще застанат Петър Салчев и още трима талантливи пловдивски музиканти – Арабаджиев, Шанов и Пехливанов. Крейг Бейли и Петър Салчев вече два пъти направиха невиждан фурор, гостувайки в лятната градина на ресторанта. Сега концертът ще е в един от вътрешните ресторанти на комплекса – „Note DI Vino Jazz&Wine“. За всеки гост ще има и специален подарък - покана за големия концерт на Крейг Бейли, Петър Салчев и Камелия Тодорова в ГДК “Борис Христов” на 8 декември.
крейг бейли саксофон note di vino